החצר האחורית

החצר האחורית הוא הרכב של הפזמונאי והמשורר יענקל'ה רוטבליט, ושלושה מוזיקאים: תומר יוסף – מתופף וזמר בלהקת "בלקן ביט בוקס"; איתמר ציגלר – זמר ונגן גיטרה וגיטרה בס, חבר להקת "בלקן ביט בוקס" והרכבים נוספים; גֶּדי רונן – זמר ופסנתרן, חבר בלהקות "1:1" ו"דבק".

על הפרויקט
הפרויקט המשותף החל בשנת 2011 כמפגש חברתי ומוזיקלי של כתיבה משותפת ומאוחר יותר הוחלט להוציאו כאלבום דרך הוצאה עצמאית. אלבום הבכורה של "החצר האחורית" כולל ארבעה עשר שירים שכתב יענקל'ה רוטבליט, מהפזמונאים הפוריים בעברית, והלחינו תומר יוסף, איתמר ציגלר וגֶדי רונן.

על מנת להוציא את הפרויקט לפועל כאלבום נעזרו חברי הפרויקט במימון המונים, באמצעות אתר הדסטארט. הוצבה מטרה לגייס כ־70,000 ₪ תוך 30 יום. גיוס התמיכה להפקת האלבום בדרך זו נעשה גם מסיבה אידאולוגית - נגד חברות התקליטים, הגובות מחירים גבוהים. חברי הפרויקט הכריזו:  הפרויקט הצליח לגייס 77,650 ₪.

רבים משירי ההרכב הם שירי מחאה כנגד המצב החברתי והמציאות הפוליטית בישראל, ובמידה רבה מהווים המשך לאלבומי הסולו של רוטבליט, ביניהם "כך שחררתי את ירושלים" (1978), "מדינת היהודים / קטעים" (2004), ו"צומת עלעול" (2011). מהאלבום הראשון יצאו הסינגלים "מענה קולי", "אחד משלנו", "הסיפור הגדול" ו"פצצה מתקתקת".

במלאת 30 יום למותו של אריק איינשטיין, ביצע ההרכב בתוכנית של יואב קוטנר בגלי צה"ל גרסת כיסוי לשירו של איינשטיין "לשרוק בחושך", שהופיע באלבום בדשא אצל אביגדור ואת מילותיו כתב רוטבליט. ההרכב הקליט את השיר באולפן והוא יצא כסינגל באוגוסט 2014.

בפברואר 2015, שנתיים לאחר פטירתו של שמוליק קראוס, שותפו היצירתי הבולט של רוטבליט, הוציא ההרכב את השיר "נגמרה המסיבה" לפי לחן ישן של קראוס ומילים חדשות של רוטבליט.

ב-2017 גייס הפרויקט כ-130,000 ₪ (130%) למימון אלבום שני. האלבום, שנקרא "החצר האחורית 2", יצא באוקטובר 2017 וכלל את הסינגלים שיצאו בין האלבומים ואת "עובר ושווא" ו"מי הרג את ים המוות?" שיצאו ב-2016. בהופעות ההרכב משתתפים גם הגיטריסט רון בונקר והקלידנית תום דרום.

בשנת 2020 החל ב-HOT שידור הסדרה ״קיבוצניקים״, אשר הפסקול שלה מבוסס על שירי ההרכב.

באוגוסט 2024 יצא האלבום השלישי של ההרכב, 3.

אלבום הבכורה

ההקלטות נעשו באולפן "אפס" בניר צבי שבו שותף גֶדי רונן, ובאולפן של איתמר ציגלר בדרום תל אביב.

החצר האחורית 2

בנוסף לשירים המקוריים המופיעים באלבום, האלבום כולל גם קאבר שביצעו חברי ההרכב לשיר "לשרוק בחושך" שנכתב על ידי יענקל'ה רוטבליט ובוצע במקור על ידי אריק איינשטיין.

 החצר האחורית 3 

בשנת 2024 יצא האלבום השלישי של הלהקה. בין שירי האלבום: "תולה את הנעליים", "הכול פה משובש", ו"האם נדע להיוולד שוב מחדש" שעל אף שנכתב כשני עשורים לפני צאת האלבום, יוחס לאחר צאתו לאירועי השבעה באוקטובר.

 הזדהויות פוליטיות 
300px|ממוזער|שמאל|"החצר האחורית", מימין לשמאל: גֶדי רונן, יענקלה רוטבליט, איתמר ציגלר ותומר יוסף
בהתאם לנטייה הפוליטית של רוטבליט, אותה הוא מבטא בשיריו לאורך כל שנות הקריירה שלו, שירים רבים של ההרכב הנם בעלי משמעות פוליטית.

באלבום הראשון של החצר האחורית הוציאה הלהקה את השיר "שייח' גראח" העוסק במצב בשכונה באותו שם בירושלים המזדהה עם עמדתם של התושבים הערבים. השיר נעשה פופולרי לאחר מבצע שומר החומות שהתחיל ממהומות בשכונת שייח' ג'ראח.

בראיון שנעשה לחצר האחורית ב-2018 הסבירו את נטייתם הפוליטית והסבירו את התנגדותם לבנימין נתניהו. בסוף הראיון תועדה הלהקה בהופעה בה אומר תומר יוסף שהלהקה מעוניינת בהופעה בגוש עציון אך מיד לאחר מכן אמר איתמר ציגלר שסירב להופיע בגוש במידה וההופעה תתקיים ואחריו הוסיף יענקל'ה רוטבליט כי המועצה האזורית מסרבת לתת להם להופיע והאשים את המתנחלים בהשתלטות על משרד המשפטים.

בשנת 2020 הוציאה הלהקה את הסינגל "הפסיקו את המוזיקה", המזדהה עם המחאה נגד בנימין נתניהו. בשיר מכנים הדוברים את ראש הממשלה דאז בנימין נתניהו "המלך העירום שרכב על הנגיף", המשפט האחרון בשיר הוא "אם לא תקום להיות אזרח הם יעשו אותך נתין."

באלבום "החצר האחורית 2" יצא השיר "הפליט" העוסק ביחס למסתננים בלתי חוקיים. הדוברים בשיר צועקים על הפליט בשנאה וקוראים לגרשו.

השיר "האם נדע להיוולד שוב מחדש", שהופיע באלבומה השלישי של הלהקה, נכתב במקור לפני תוכנית ההתנתקות, אך לדברי העיתונאי בן שלו, "את השורות האלה, אף שנכתבו לפני 20 שנה, אי אפשר שלא לשמוע תחת הצל של 7 באוקטובר. כולנו, גם אלה שישבו לבטח בביתם, מרגישים במובן כלשהו כמו עדים, כמו ניצולים. או לכל הפחות: כולנו רועדים ויחפים. "האם נדע להיוולד שוב מחדש" נותן מילים להרגשה הטראומטית הזאת, ואולי עוזר איכשהו לעבד אותה [...] השאלה היסודית היא לא אם אנחנו נדע להיוולד שוב מחדש. השאלה היא אם יש בכלל אנחנו".

קישורים חיצוניים

 יואב קוטנר, החצר האחורית של רוטבליט ושות', בבלוג "קוטנר רוק נט", 29 ביוני 2013





הערות שוליים

קטגוריה:אלבומי בכורה מ-2013
קטגוריה:להקות רוק ישראליות
קטגוריה:אלבומים בעברית
קטגוריה:אלבומי רוק ישראליים